5 लोगों को गोली लगी, एक की मौत; BJP नेता बोले- हंगामा करने वाले बांग्लादेशी
West Bengal Panchayat Election 2023 Violence Update - BJP Leader Allegations On Bangladesh Refugee. पश्चिम बंगाल में 8 जुलाई को होने वाले पंचायत चुनाव से पहले हिंसा की घटनाएं कम नहीं हो रही हैं। कूच बिहार के गीतलदाहा में मंगलवार सुबह दो गुटों में हुई झड़प में 5 लोगों को गोली लगी है, जिसमें से एक शख्स बाबू हक की मौत हो गई।
पश्चिम बंगाल में 8 जुलाई को होने वाले पंचायत चुनाव से पहले हिंसा की घटनाएं कम नहीं हो रही हैं। कूच बिहार के गीतलदाहा में मंगलवार सुबह दो गुटों में हुई झड़प में 5 लोगों को गोली लगी है, जिसमें से एक शख्स बाबू हक की मौत हो गई।
इस घटना को लेकर स्थानीय भाजपा नेता अजय रॉय ने कहा है कि जो लोग यहां माहौल खराब कर रहे हैं और जिस व्यक्ति की मौत हुई वो बांग्लादेश से आए हैं। उन लोगों के बीच पैसों के लेनदेन को लेकर लड़ाई हुई थी। इसमें राजनीति का कोई लेनादेना नहीं है।
तृणमूल नेता बोले- भाजपा कार्यकर्ताओं ने हमला किया
वहीं, एक स्थानीय TMC नेता अनारुल हक ने कहा कि भाजपा कार्यकर्ताओं ने आधी रात को उनकी पार्टी के लोगों पर हमला किया, जिसके बाद दोनों गुटों में लड़ाई हुई। उन्होंने बताया कि तृणमूल कार्यकर्ता रात को सो रहे थे, तभी कुछ भाजपा समर्थक उनके घरों में घुसे, छह लोगों पर गोली चलाई और एक व्यक्ति को बेरहमी से मार डाला।
पुलिस तलाश रही बांग्लादेशी कनेक्शन
कूच बिहार के SP सुमित कुमार ने बताया कि कूच बिहार के गीतलदाहा में दो गुटों के बीच मंगलवार सुबह झड़प हुई। फिलहाल मौके पर पुलिस मौजूद है और इस बात की जांच कर रही है कि कहीं स्थानीय नेता बांग्लादेश के अपराधियों की मदद से माहौल खराब करने की कोशिश तो नहीं कर रहे हैं। यहां हालात अभी शांतिपूर्ण हैं।
बांग्लादेश बॉर्डर के करीब है गीतलदाहा
गीतलदाहा कूचबिहार जिले के अंदरूनी इलाकों में शामिल है। यह अंतरराष्ट्रीय बॉर्डर के बहुत करीब है। यहां से बांग्लादेश जाने के लिए नाव ट्रांसपोर्ट का इकलौता जरिया है।
ये खबरें भी पढ़ें...
बंगाल में बम ब्लास्ट में 1 की मौत, 3 घायल:मुर्शिदाबाद में तृणमूल-कांग्रेस समर्थक भिड़े, बीरभूम में सेंट्रल फोर्स का फ्लैग मार्च
पश्चिम बंगाल के मुर्शिदाबाद में शनिवार को क्रूड बम धमाके में एक व्यक्ति की मौत हो गई, जबकि तीन लोग घायल हो गए। पुलिस ने बताया कि यह धमाका बेलदांगा के एक आम के बगीचे में हुआ। इसके अलावा मुर्शिदाबाद के ही रानीनगर में TMC और कांग्रेस समर्थकों के बीच हुई झड़प के बाद बम फेंके गए। इस घटना में तीन लोगों के घायल होने की खबर है। पूरी खबर यहां पढ़ें...
बंगाल चुनाव के लिए सेंट्रल फोर्सेज की 822 कंपनियां मांगी:राज्य चुनाव आयोग ने हाईकोर्ट को दी जानकारी; आदेश नहीं मानने का था आरोप
पश्चिम बंगाल राज्य चुनाव आयोग ने पंचायत चुनाव के लिए केंद्र से सेंट्रल फोर्सेज की 822 कंपनियां मांगी हैं। स्टेट इलेक्शन कमीशन (SEC) ने शुक्रवार को कलकत्ता हाईकोर्ट को यह जानकारी दी। आयोग ने बताया कि उन्होंने 485 कंपनियां अभी मांगी हैं, वहीं 337 कंपनियों की मांग पहले ही कर दी थी। पूरी खबर यहां पढ़ें...